Diari Oficial de la Generalitat Valenciana


Sumari del DOGV 3250, del 26-05-1998 (1998/4170)

ORDRE de 7 de maig de 1998, de la Conselleria de Cultura, Educació i Ciència, per la qual es concedeix una ajuda als alumnes que han obtingut el Premi Extraordinari de Batxillerat corresponent al curs acadèmic 1996/97.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3250

Data del DOGV
:   26-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4170


Data del document
:   07-05-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 7 de maig de 1998, de la Conselleria de Cultura, Educació i Ciència, per la qual es concedeix una ajuda als alumnes que han obtingut el Premi Extraordinari de Batxillerat corresponent al curs acadèmic 1996/97. [1998/A4170]
  
L'Ordre de 10 de febrer de 1992, de la Conselleria de Cultura, Educació i Ciència, va establir els requisits i el procediment per a la concessió dels premis extraordinaris de Batxillerat a la Comunitat Valenciana.
  
Per la Resolució de 20 d'octubre de 1997, de la Direcció General d'Ordenació i Innovació Educativa i Política Lingüística (DOGV 24.10.97), es convoquen els premis extraordinaris de Batxillerat a la Comunitat Valenciana corresponents al curs 1996/97.
  
Després de realitzar les proves corresponents segons les instruccions dictades a aquest efecte per la Direcció General d'Ordenació i Innovació Educativa i Política Lingüística, la Resolució de 8 de gener de 1998, de la Direcció General d'Ordenació i Innovació Educativa i Política Lingüística (DOGV 06.02.98), adjudica 37 premis extraordinaris de Batxillerat.
  
Desitjant distingir els alumnes que han realitzat de forma més brillant els estudis de Batxillerat, la Llei 15/1997, de 29 de desembre, de Pressupostos de la Generalitat Valenciana per a l'exercici 1998, disposa en la línia 417/000/98 la subvenció d'1.900.000 pessetes per a alumnes que han obtingut el Premi Extraordinari de Batxillerat.
  
Per tot això i fent ús de les atribucions que tinc conferides,
  
ORDENE
  
Primer
  
L'import global màxim destinat als premis extraordinaris de Batxillerat de la Comunitat Valenciana corresponents al curs acadèmic 1996/97 ascendeix a la quantitat d'1.900.000 pessetes. El pagament d'aquesta subvenció serà a càrrec de l'aplicació pressupostària 92.20.963.87.7, línia de subvenció 4.17 del pressupost de la Generalitat Valenciana per a l'exercici 1998.
  
Segon
  
Cada un dels alumnes que han obtingut el Premi Extraordinari de Batxillerat corresponent al curs 1996/97 rebrà una ajuda de 50.000 pessetes.
  
Tercer
  
Tenen dret a percebre aquesta ajuda els alumnes indicats en la Resolució de 8 de gener de 1998 (DOGV 06.02.98), de la Direcció General d'Ordenació i Innovació Educativa i Política Lingüística, per la qual s'adjudiquen 37 premis extraordinaris de Batxillerat.
  
Quart
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 7 de maig de 1998
  
El conseller de Cultura, Educació i Ciència,